               IL-KUMMISSJONI EWROPEA
            Brussell, 31.3.2021
            COM(2021) 151 final
            2021/0076(BUD)
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni wara applikazzjoni mill-Estonja – FEG/2020/002 EE/Estonia Tourism

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”)
                  2
               .

               2.Fit-12 ta’ Novembru 2020, l-Estonja ressqet applikazzjoni EGF/2020/002 EE/Estonia Tourism għal kontribuzzjoni finanzjarja mill-FEG, wara l-għoti ta’ sensji
                  3
                fl-industrija tat-turiżmu. L-applikazzjoni ssegwi l-metodoloġija tal-Klassifikazzjoni tal-Kontijiet Satellita għat-Turiżmu ta’ Statistics Estonia
                  4
               , li tinkludi s-setturi ekonomiċi kklassifikati taħt id-Diviżjonijiet NACE Reviżjoni 2 elenkati fit-tabella fil-punt 3, minn hawn ’il quddiem imsejħa l-industrija tat-turiżmu.

               3.Wara l-valutazzjoni li għamlet din l-applikazzjoni, il-Kummissjoni kkonkludiet li, f’konformità mad-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG ġew issodisfati.

               SOMMARJU TAL-APPLIKAZZJONI

                        Applikazzjoni tal-FEG

                        EGF/2020/002 EE/Estonia Tourism

                        Stat Membru

                        L-Estonja

                        Reġjun(i) ikkonċernat(i) (livell NUTS
                           5
                         2)

                        EE00- Eesti
                           6

                        Data tas-sottomissjoni tal-applikazzjoni

                        12 ta’ Novembru 2020

                        Data tal-konferma tal-wasla tal-applikazzjoni

                        12 ta’ Novembru 2020

                        Data tat-talba għal informazzjoni addizzjonali

                        25 ta’ Novembru 2020

                        Skadenza għall-għoti tal-informazzjoni addizzjonali

                        6 ta’ Jannar 2021

                        Skadenza għat-tlestija tal-valutazzjoni

                        31 ta’ Marzu 2021

                        Kriterju ta’ intervent

                        L-Artikolu 4(2) tar-Regolament tal-FEG

                        L-għadd ta’ intrapriżi kkonċernati

                        68 (ċifra disponibbli biss għal avviżi ta’ sensji kollettivi)

                        Is-settur(i) tal-attività ekonomika

                        (Diviżjoni NACE Reviżjoni 2)
                           7

                        Diviżjoni 45 (Negozju bl-ingrossa u bl-imnut u tiswija ta’ vetturi bil-mutur u muturi)

                        Diviżjoni 49 (Trasport bl-art u trasport permezz ta’ pipelines)

                        Diviżjoni 50 (Trasport bl-ilma)

                        Diviżjoni 51 (Trasport bl-ajru)

                        Diviżjoni 52 (Attivitajiet ta’ ħażna u appoġġ għat-trasport)

                        Diviżjoni 55 (Akkomodazzjoni)

                        Diviżjoni 56 (Attivitajiet ta’ servizzi tal-ikel u tax-xorb)

                        Diviżjoni 74 (Attivitajiet professjonali, xjentifiċi u tekniċi oħrajn)

                        Diviżjoni 77 (Attivitajiet ta’ kiri u ta’ lokazzjoni)

                        Diviżjoni 79 (Aġenzija tal-ivvjaġġar, operatur turistiku u servizz ieħor ta’ prenotazzjoni u attivitajiet relatati)

                        Diviżjoni 90 (Attivitajiet kreattivi, tal-arti u tad-divertiment)

                        Diviżjoni 91 (Libreriji, arkivji, mużewijiet u attivitajiet kulturali oħrajn)

                        Diviżjoni 92 (Attivitajiet tal-logħob tal-azzard u tal-imħatri)

                        Diviżjoni 93 (Attivitajiet sportivi u attivitajiet ta’ divertiment u rikreazzjoni)

                        Perjodu ta’ referenza (massimu ta’ disa’ xhur):

                        13 ta’ Marzu 2020 – 11 ta’ Novembru 2020
                           8

                        L-għadd totali ta’ sensji

                        10 080

                        L-għadd totali ta’ benefiċjarji eliġibbli

                        10 080

                        L-għadd totali ta’ benefiċjarji fil-mira

                        5 060

                        Baġit għal servizzi personalizzati (EUR)

                        7 452 468

                        Baġit għall-implimentazzjoni tal-FEG
                           9
                         (EUR)

                        5 000

                        Baġit totali (EUR)

                        7 457 468

                        Kontribuzzjoni tal-FEG (60 %) (EUR)

                        4 474 480

               VALUTAZZJONI TAL-APPLIKAZZJONI

               Proċedura

               4.Fit-12 ta’ Novembru 2020, l-Estonja ppreżentat l-applikazzjoni EGF/2020/002 EE/Estonia Tourism, jiġifieri fi żmien 12-il ġimgħa mid-data li fiha ġew issodisfati l-kriterji ta’ intervent stabbiliti fl-Artikolu 4 tar-Regolament tal-FEG. Il-Kummissjoni rrikonoxxiet il-wasla tal-applikazzjoni fl-istess data, u talbet informazzjoni addizzjonali mill-Estonja fil-25 ta’ Novembru 2020. L-Estonja pprovdiet informazzjoni addizzjonali fi żmien sitt ġimgħat mit-talba. F’konformità mar-Regolament, il-Kummissjoni jenħtieġ li tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja sal-31 ta’ Marzu 2021.

               Eliġibbiltà tal-applikazzjoni

               Intrapriżi u benefiċjarji kkonċernati

               5.L-applikazzjoni hija relatata ma’ 1 715-il persuna li jaħdmu għal rashom li l-attività tagħhom waqfet u 8 365 ħaddiem li ngħataw is-sensja fl-industrija tat-turiżmu fl-Estonja, li minnhom 3 873 seħħew matul is-sensji kollettivi nnotifikati lill-awtoritajiet. Is-sensji kollettivi jikkonċernaw total ta’ 68 intrapriża, li jaffettwaw bejn 5 ħaddiema u 1440 ħaddiem għal kull intrapriża kkonċernata. Lista ta’ dawn l-intrapriżi tista’ tinstab fl-anness
                  10
               .

               Kriterji ta’ intervent

               6.L-Estonja ppreżentat l-applikazzjoni skont il-kriterji ta’ intervent tal-Artikolu 4(2) li jidderoga mill-kriterji tal-Artikolu 4(1)(b) tar-Regolament tal-FEG, li jirrikjedi li mill-inqas 500 ħaddiem ikunu ngħataw is-sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fil-livell ta’ Diviżjoni tan-NACE Reviżjoni 2 u li jinsabu f’reġjun wieħed jew f’żewġ reġjuni kontigwi definiti fil-livell 2 ta’ NUTS fi Stat Membru. Peress li s-sensji ma seħħewx fl-istess settur ekonomiku (ara l-paragrafu 2), id-deroga mill-Artikolu 4(1)(b) prevista fl-Artikolu 4(2) hija applikata (ara l-punt 26-29 għal aktar dettalji dwar iċ-ċirkostanzi eċċezzjonali li jikkonċernaw l-ammissibbiltà tal-applikazzjoni).

               7.Il-perjodu ta’ referenza għall-applikazzjoni jibda mit-13 ta’ Marzu 2020 sal-11 ta’ Novembru 2020.

               Kalkolu tal-ammont ta’ sensji u l-waqfien tal-attività

               8.Is-sensji mogħtija matul il-perjodu ta’ referenza ġew ikkalkulati kif ġej:

               –3 873 mid-data meta dak li jħaddem, f’konformità mal-Artikolu 3(1) tad-Direttiva tal-Kunsill 98/59/KE
                  11
               , innotifika bil-miktub lill-awtorità pubblika kompetenti bir-redundancies kollettivi ppjanati. L-Estonja kkonfermat, qabel id-data tat-tlestija tal-valutazzjoni mill-Kummissjoni, li dawn it-3 873 sensja diġà kienu ngħataw,

               –4 492 mid-data de facto meta ntemm il-kuntratt tal-impjieg jew wara li dan skada,

               –1 715-il ħaddiem impjegat għal rasu mid-data tal-waqfien tal-attivitajiet, kif determinat f’konformità mal-liġi nazzjonali jew mad-dispożizzjonijiet amministrattivi.

               Benefiċjarji eliġibbli

               9.L-għadd totali ta’ benefiċjarji eliġibbli huwa ta’ 10 080.

               Rabta bejn is-sensji u kriżi finanzjarja u ekonomika globali

               10.Fil-11 ta’ Marzu 2020, l-Organizzazzjoni Dinjija tas-Saħħa ddikjarat li t-tifqigħa tal-COVID-19 hija pandemija. Fis-27 ta’ Mejju 2020, fil-komunikazzjoni tagħha, Il-baġit tal-UE jmexxi l-pjan ta’ rkupru għall-Ewropa
                  12
               , il-Kummissjoni Ewropea ddikjarat li l-kriżi tas-saħħa rriżultat fi kriżi ekonomika, u stabbiliet pjan ta’ rkupru għall-ekonomija. Bħala parti minn dan il-pjan, il-Kummissjoni Ewropea ssottolinjat ir-rwol tal-FEG bħala għodda ta’ emerġenza biex tgħin lil persuni li tilfu l-impjiegi tagħhom minħabba l-kriżi ekonomika globali.

               11.Il-pandemija tal-COVID-19 u l-kriżi ekonomika globali li segwiet kkawżaw xokk enormi għall-ekonomija Estonjana, li wassal għal tnaqqis mistenni fil-PDG ta’ 4,6 % fl-2020
                  13
               . Il-kriżi laqtet lill-industrija tat-turiżmu b’mod partikolarment ħażin, filwaqt li ġew stabbiliti restrizzjonijiet f’daqqa fir-rigward tal-moviment fuq livell internazzjonali. Dan ikkawża tnaqqis qawwi u mhux previst fl-ivvjaġġar u t-turiżmu internazzjonali.

               12.Qabel il-kriżi, 90 % tan-nefqa fuq it-turiżmu fl-Estonja kienet iġġenerata mit-turiżmu internazzjonali, filwaqt li l-medja għall-pajjiżi tal-OECD kienet ta’ madwar 25 %
                  14
               . L-industrija tat-turiżmu Estonjana esperjenzat kważi waqfien totali tal-attività matul l-2020, li wassal għal mewġa ta’ sensji fl-industrija tat-turiżmu Estonjana
                  15
               .

               13.L-industrija tat-turiżmu f’sens usa’ kif definita fil-punt 2 kienet soġġetta għal seba’ applikazzjonijiet
                  16
                għall-appoġġ minn mindu ġie stabbilit l-FEG.

               Avvenimenti li wasslu għall-għoti tas-sensji u għall-waqfien tal-attività

               14.L-avvenimenti li wasslu għal dawn is-sensji u l-waqfien tal-attività seħħew b’mod mhux mistenni fil-bidu tal-2020 minħabba l-firxa globali tal-pandemija tal-COVID-19.

               15.Qabel it-tixrid tal-pandemija, l-industrija tat-turiżmu Estonjana gawdiet minn għadd rekord ta’ viżitaturi. Fl-2019, is-servizzi tal-akkomodazzjoni ospitaw 5,3 % aktar turisti internazzjonali u 5,9 % aktar turisti domestiċi mis-sena ta’ qabel. Is-sehem tat-turisti internazzjonali kien prevalenti, filwaqt li akkumula għal kważi 60 % tas-soġġorni kollha. Barra minn hekk, fit-trasport marittimu u bl-ajru kien hemm ħafna traffiku tal-passiġġieri. Fl-2019, 10,64 miljun passiġġier ivvjaġġaw permezz tal-port ta’ Tallinn u 3,27 miljun passiġġier ivvjaġġaw permezz tal-ajruport ta’ Tallinn
                  17
               .

               16.L-Estonja tirrapporta li l-valur miżjud fl-industrija tat-turiżmu żdied b’6,6 %, u dan jikkontribwixxi għal 25 % tal-valur miżjud tal-ekonomija totali. Fl-2019, il-qligħ mit-turiżmu Estonjan laħaq rekord ġdid ta’ EUR 2,1 biljun, b’EUR 1,6 biljun iġġenerati mit-turisti internazzjonali. It-turiżmu tqies bħala settur sinifikanti għall-kompetittività Estonjana, u saru investimenti sostanzjali biex dan jiġi żviluppat aktar
                  18
               .

               17.F’Marzu 2020, l-avvenimenti ħadu xejra mhux mistennija bit-tixrid globali tal-pandemija tal-COVID-19. Fit-13 ta’ Marzu 2020, l-Estonja ddikjarat stat ta’ emerġenza minħabba t-tixrid tal-virus. Ġew introdotti restrizzjonijiet fuq l-ivvjaġġar u ngħalqu l-fruntieri internazzjonali, li wasslu għal waqfien f’daqqa fl-industrija tat-turiżmu. F’Marzu 2020, l-għadd ta’ turisti internazzjonali li kienu qed joqogħdu fi stabbilimenti tal-akkomodazzjoni kien 64 % inqas minn dak fl-istess żmien tas-sena ta’ qabel. F’April-Mejju, it-tnaqqis kien ta’ 97-99 % meta mqabbel mas-sena ta’ qabel. F’Ġunju u f’Lulju ftit li xejn sar titjib, anke meta r-restrizzjonijiet naqsu temporanjament matul is-sajf
                  19
               . Fit-tieni trimestru tal-2020, 120 000 viżitatur barrani biss żaru l-Estonja, li kien 94 % inqas mis-sena ta’ qabel
                  20
               . Fit-tielet u r-raba’ trimestru tal-2020, it-tnaqqis kien ta’ 67 % u 89 % meta mqabbel maċ-ċifri tal-2019.

               18.Ir-restrizzjonijiet fuq il-moviment affettwaw lis-settur tat-trasport, fejn ir-rotot tal-passiġġieri jew ingħalqu jew ġew operati f’kapaċità limitata. Fit-trasport marittimu, l-għadd ta’ passiġġieri li vvjaġġaw mill-port ta’ Tallinn naqas b’55 % matul l-ewwel disa’ xhur tal-2020 meta mqabbel mas-sena ta’ qabel
                  21
               . Il-kruċieri tad-divertiment ġew interrotti kompletament. Matul l-ewwel 11-il xahar tal-2020, l-għadd ta’ passiġġieri fit-trasport bl-ajru naqas b’73 % meta mqabbel mas-sena ta’ qabel
                  22
               .

               19.B’riżultat ta’ dan, l-impjiegi ntilfu malajr, speċjalment fil-kumpaniji tal-ivvjaġġar, is-servizzi tal-akkomodazzjoni, tal-forniment tal-ikel u tal-konferenzi, l-organizzazzjoni ta’ avvenimenti, u t-trasport
                  23
               .

               Impatt mistenni tal-għoti tas-sensji fir-rigward tal-ekonomija lokali, reġjonali jew nazzjonali u l-impjiegi

               20.Is-sensji tal-massa fl-industrija tat-turiżmu Estonjana ma humiex mistennija biss li jaffettwaw l-industrija kollha, iżda anke l-ekonomija nazzjonali kollha kemm hi. L-Estonja ssostni li t-turiżmu jikkontribwixxi bil-kbir għat-tkabbir ekonomiku nazzjonali u għall-kompetittività u huwa sors importanti ta’ impjiegi. Skont id-data miġbura mill-Ministeru tal-Finanzi Estonjan, fl-2019, il-postijiet tax-xogħol fl-industrija tat-turiżmu ammontaw għal 13,5 % tal-postijiet tax-xogħol totali fl-Estonja. Id-diffikultajiet li qed tiffaċċja l-industrija tat-turiżmu qed ikollhom konsegwenzi diretti fuq setturi konnessi
                  24
               .

               21.L-Estonja ssostni li matul l-2020, il-fatturat totali tal-ekonomija Estonjana ġarrab tnaqqis sinifikanti ta’ 9,5 %. L-industrija tat-turiżmu - sofriet l-akbar telf. Il-fatturat fl-industrija tat-turiżmu naqas bi 19 % (EUR 943 miljun) matul l-ewwel nofs tal-2020 biss. Fl-industrija tat-turiżmu, matul l-ewwel nofs tal-2020, it-tnaqqis kien l-akbar fost l-aġenziji tal-ivvjaġġar u n-negozji tal-operaturi tat-tours (57,9 %) u s-servizzi tal-akkomodazzjoni (50,9 %)
                  25
               .

               22.Ir-rata ġenerali tal-impjiegi fl-Estonja naqset minn 68,4 % fl-2019 għal 66,7 % fl-2020. Ir-rata tal-qgħad żdiedet minn 4,4 % għal 6,8 %
                  26
               . F’numri assoluti, meta mqabbel mar-raba’ trimestru tal-2019, l-għadd ta’ persuni qiegħda żdied b’21 800 għal 53 100 ħaddiem fir-raba’ trimestru tal-2020, filwaqt li l-għadd ta’ persuni impjegati naqas bi 11 800 għal 659 500 ħaddiem. Barra minn hekk, l-għadd ta’ ħaddiema f’impjiegi full-time naqas b’mod sinifikanti, filwaqt li b’kollox naqas minn 19 200 persuna għal 567 000 ħaddiem full-time
                  27
               .

               23.Għalkemm il-kriżi laqtet lill-pajjiż kollu, xi partijiet tal-Estonja ġew affettwati b’mod aktar serju minn oħrajn. Il-kontea l-aktar affettwata hija l-Kontea ta’ Harju u l-belt kapitali ta’ Tallinn
                  28
               . Bl-enfasi tagħha fuq il-lukandi u l-postijiet tal-konferenzi, il-belt ta’ Tallinn tiddependi l-aktar minn viżitaturi barranin. Fit-tieni trimestru tal-2020, ir-rata tal-qgħad f’Tallinn żdiedet bi 62 % (8 500 persuna qiegħda aktar) mis-sena preċedenti (40 % fil-bqija tal-Estonja)
                  29
               .

               24.L-industrija tat-turiżmu x’aktarx mhix se tirkupra mill-kriżi malajr. Peress li l-pandemija għadha qed tevolvi, għadu kmieni wisq biex jiġi mbassar l-impatt ġenerali fuq l-industrija tat-turiżmu u fuq l-impjiegi. It-tbassir ekonomiku jipprevedi li se jkun hemm bejn sentejn u erba’ snin biex l-industrija tat-turiżmu tirkupra għal-livelli ta’ qabel il-kriżi
                  30
               .

               25.L-impatti soċjali tas-sensji huma mistennija li jkunu konsiderevoli. Il-ħaddiema tat-turiżmu qiegħda aktarx li jkunu żvantaġġati fis-suq tax-xogħol Estonjan minħabba l-profil tagħhom. Il-ħaddiema fis-settur jinkludu sehem kbir ta’ ħaddiema b’ħiliet baxxi, ħaddiema mingħajr kwalifiki professjonali, żgħażagħ, u ħaddiema staġjonali u part-time. Ħafna persuni li jaħdmu għal rashom huma attivi fl-industrija tat-turiżmu. Is-settur huwa ddominat minn SMEs li għandhom reżiljenza aktar dgħajfa għall-kriżijiet meta mqabbla ma’ kumpaniji akbar
                  31
               .

               Spjegazzjoni taċ-ċirkostanzi eċċezzjonali li wasslu għall-ammissibbiltà tal-applikazzjoni

               26.L-Estonja ssostni li, minkejja l-fatt li l-applikazzjoni tikkonċerna taħlita ta’ setturi ekonomiċi kklassifikati taħt 14-il Diviżjoni differenti tan-NACE Reviżjoni 2, madankollu, din l-applikazzjoni jenħtieġ li tiġi assimilata ma’ applikazzjoni skont l-Artikolu 4(1)(b) tar-Regolament tal-FEG minħabba ċirkostanzi eċċezzjonali li għandhom impatt serju fuq l-impjiegi u l-ekonomija lokali, reġjonali jew nazzjonali, peress li l-SMEs huma t-tip ewlieni ta’ negozju fl-Estonja.

               27.L-SMEs huma impjegatur sinifikanti fl-Estonja, li jammontaw għal 79,2 % tal-forza tax-xogħol totali. Sa 91 % tal-intrapriżi kollha huma mikrointrapriżi b’inqas minn 10 impjegati. Fl-2017, 0,2 % biss tad-ditti tal-Estonja kienu intrapriżi kbar, li jimpjegaw aktar minn 250 persuna. L-industrija tat-turiżmu hija ddominata wkoll mill-SMEs
                  32
               . 80 % tal-kumpaniji tas-servizzi tal-akkomodazzjoni u tal-ikel, l-aġenziji tal-ivvjaġġar u l-operaturi turistiċi għandhom biss bejn impjegat wieħed u 9 impjegati. L-industriji tat-turiżmu jinvolvu wkoll grad għoli ta’ persuni li jaħdmu għal rashom. Hemm madwar 436 persuna li jaħdmu għal rashom f’servizzi tal-akkomodazzjoni u tal-ikel, 3 122 f’attivitajiet ta’ ħażna u appoġġ fit-trasport, u 1 901 fl-arti u d-divertiment
                  33
               .

               28.L-industrija tat-turiżmu hija wkoll frammentata ħafna, u tkopri firxa usa’ ta’ setturi interdipendenti kklassifikati fil-livell tan-NACE Reviżjoni 2, bħall-akkomodazzjoni, l-ikel u x-xorb, it-trasport bl-art, bl-ajru jew bl-ilma, operaturi turistiċi eċċ. L-Estonja tapplika s-Sistema tal-Kontijiet Satellita għat-Turiżmu, li fiha Estonia Statistics, abbażi tal-“Manwal ta’ Implimentazzjoni Ewropew dwar il-Kontijiet Satellita għat-Turiżmu” tal-Eurostat, tikklassifika l-oġġetti u s-servizzi fi prodotti speċifiċi għat-turiżmu u prodotti mhux speċifiċi, għall-finijiet tal-kejl tal-kontribut tat-turiżmu għall-PDG. Skont din il-metodoloġija, l-14-il settur koperti minn din l-applikazzjoni jifformaw l-industrija tat-turiżmu fl-Estonja.

               29.Peress li s-sensji seħħew matul l-istess perjodu ta’ żmien u involvew ħaddiema li ngħataw is-sensji bi sfond simili f’setturi ferm interkonnessi li huma lkoll miġbura fil-qosor taħt it-terminu industrija tat-turiżmu, il-kombinazzjoni ta’ dawn is-sensji f’applikazzjoni waħda tal-FEG mhux biss tnaqqas il-piż amministrattiv, iżda toffri wkoll effetti ta’ sinerġija.

               Benefiċjarji fil-mira u l-azzjonijiet proposti

               Benefiċjarji fil-mira

               30.Mill-10 080 persuna eliġibbli, l-għadd stmat ta’ ħaddiema li ngħataw is-sensji u ta’ persuni li jaħdmu għal rashom li huma mistennija li jipparteċipaw fil-miżuri tal-FEG huwa ta’ 5 060. It-tqassim ta’ dawn il-ħaddiema u l-persuni li jaħdmu għal rashom skont is-sess, iċ-ċittadinanza u l-grupp ta’ età huwa kif ġej:

                        Kategorija

                        Numru ta’ benefiċjarji fil-mira

                        Sess:

                        Irġiel:

                        1 970

                        (38,93 %)

                        Nisa:

                        3 090

                        (61,07 %)

                        Ċittadinanza:

                        Ċittadini tal-UE:

                        4 288

                        (84,74 %)

                        ċittadini mhux tal-UE:

                        772

                        (15,26 %)

                        Grupp ta’ età:

                        15-24 sena:

                        700

                        (13,83 %)

                        25-29 sena:

                        576

                        (11,38 %)

                        30-54 sena:

                        2 754

                        (54,43 %)

                        55-64 sena:

                        1 030

                        (20,36 %)

                        iktar minn 64 sena:

                        0

                        (0,0 %)

               Eliġibbiltà tal-azzjonijiet proposti

               31.Is-servizzi personalizzati li għandhom jiġu pprovduti lill-ħaddiema li ngħataw is-sensja u lill-persuni li jaħdmu għal rashom jikkonsistu mill-azzjonijiet li ġejjin:

               –It-Taħriġ fis-Suq tax-Xogħol huwa pprovdut lill-benefiċjarji biex jiksbu ħiliet u kwalifiki ġodda biex itejbu l-opportunitajiet ta’ impjieg tagħhom. L-għażla tat-taħriġ tista’ tinkludi korsijiet tal-lingwa, kwalifiki professjonali, ħiliet intraprenditorjali, u ħiliet biex titrawwem il-mobilità bħal tagħlim dwar is-sewqan. It-taħriġ huwa mfassal apposta għall-pjanijiet individwali tal-benefiċjarji u għax-xejriet attwali u futuri fis-suq tax-xogħol
                  34
               .

               –Sussidju għall-bidu ta’ negozju u appoġġ ta’ segwitu: jistgħu jingħataw għotja ta’ mhux aktar minn EUR 6 000 għal kull persuna, u appoġġ ta’ segwitu sa EUR 2 500, biex tiġi stabbilita kumpanija ġdida, abbażi ta’ baġit ippreżentat fi pjan ta’ negozju dettaljat mill-benefiċjarju
                  35
               .

               –Apprendistati għat-tagħlim ta’ ħiliet professjonali ġodda u għarfien prattiku direttament fuq il-post tax-xogħol.

               –Appoġġ għal Studji Formali - il-Ħlas tal-Kost ta’ Studji Formali huwa offrut biex iħeġġeġ lill-benefiċjarji jidħlu fi studji formali fl-edukazzjoni vokazzjonali jew għolja. L-appoġġ ikopri l-kostijiet tal-parteċipazzjoni u l-miżati tat-tagħlim fit-taħriġ vokazzjonali, fl-edukazzjoni għolja professjonali, jew fl-istudji ta’ Baċellerat f’istituzzjoni akkreditata
                  36
               .

               –Benefiċċji tat-taħriġ u benefiċċji oħra jiġu offruti lill-benefiċjarji biex jappoġġaw il-parteċipazzjoni tagħhom fil-miżuri attivi
                  37
               .

               32.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fi ħdan l-azzjonijiet eliġibbli, stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali.

               33.L-Estonja pprovdiet l-informazzjoni meħtieġa dwar azzjonijiet li huma obbligatorji għall-intrapriża kkonċernata permezz tal-liġi nazzjonali jew skont il-ftehimiet kollettivi. Huma kkonfermaw li kontribuzzjoni finanzjarja mill-FEG ma hijiex se tissostitwixxi azzjonijiet bħal dawn.

               Baġit stmat

               34.Il-kostijiet totali stmati huma ta’ EUR 7 457 468, li jinkludu nefqa ta’ EUR 7 452 468 għal servizzi personalizzati u nefqa ta’ EUR 5 000 għal attivitajiet ta’ tħejjija, ta’ ġestjoni, ta’ informazzjoni u pubbliċità, ta’ kontroll u ta’ rapportar.

               35.Il-kontribuzzjoni finanzjarja totali mitluba mill-FEG hija ta’ EUR 4 474 480 (60 % tal-kostijiet totali).

                        Azzjonijiet

                        Għadd stmat ta’ parteċipanti

                        Kost stmat għal kull parteċipant
                        (EUR
                           38
                        )

                        Il-kostijiet totali stmati

                        (EUR)
                           39

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Appoġġ għal studji formali - il-kost ta’ studji formali

                        (tasemeõpe)

                        160

                        6 939

                        1 110 255

                        Taħriġ fis-suq tax-xogħol

                        (tööturukoolitus)

                        4 200

                        838

                        3 519 172

                        Apprendistat

                        (tööpraktika)

                        600

                        866

                        519 537

                        Sussidju għall-bidu tan-negozju / appoġġ ta’ segwitu

                        (ettevõtluse alustamise toetus / ettevõtluse tofossetamina)

                        86

                        6 294

                        541 257

                        Subtotal (a):

                        Perċentwal tal-pakkett ta’ servizzi personalizzati

                        –

                        5 690 221

                        (76,35 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Benefiċċju tal-istudju għal studji formali

                        (tasemeõppes osemalemise toetus)

                        160

                        5 222

                        835 552

                        Benefiċċji biex tiġi appoġġata l-parteċipazzjoni f’miżuri attivi (benefiċċju ta’ stipendju, trasport u akkomodazzjoni)

                        (stipendju, sõidu- ja majutustoetus)

                        4 800

                        171

                        820 350

                        Benefiċċju tal-mobilità

                        (mobiilsustoetus)

                        110

                        967

                        106 345

                        Subtotal (b):

                        Perċentwal tal-pakkett ta’ servizzi personalizzati:

                        –

                        1 762 247

                        (23,65 %)

                         Azzjonijiet skont l-Artikolu 7(4) tar-Regolament tal-FEG

                        1. Attivitajiet preparatorji

                        –

                        2. Maniġment

                        –

                        3. Informazzjoni u pubbliċità

                        –

                        4. Kontroll u rappurtar

                        –

                        5 000

                        Subtotal (c):

                        Perċentwal tal-kostijiet totali:

                        –

                        5 000

                        (0,07 %)

                        Kostijiet totali (a + b + c):

                        –

                        7 457 468

                        Kontribuzzjoni tal-FEG (60 % tal-kostijiet totali)

                        –

                        4 474 480

               36.Il-kostijiet tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-kostijiet totali tal-pakkett ikkoordinat ta’ servizzi personalizzati. L-Estonja kkonfermat li dawn l-azzjonijiet jiddependu mill-parteċipazzjoni attiva tal-benefiċjarji fil-mira f’attivitajiet ta’ tiftix tal-impjieg jew ta’ taħriġ.

               37.L-Estonja kkonfermat li l-kostijiet tal-investimenti għall-ħaddiema li jaħdmu għal rashom, in-negozji l-ġodda u l-akkwiżizzjoni minn impjegati ma humiex se jaqbżu l-EUR 15 000 għal kull benefiċjarju.

               Perjodu ta’ eliġibbiltà tan-nefqa

               38.L-Estonja bdiet tipprovdi s-servizzi personalizzati lill-benefiċjarji fil-mira fl-1 ta’ Jannar 2021. Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mill-1 ta’ Jannar 2021 sal-1 ta’ Jannar 2023, bl-eċċezzjoni ta’ korsijiet formali ta’ edukazzjoni jew taħriġ li t-tul tagħhom huwa ta’ sentejn jew aktar, li se jkunu eliġibbli sal-1 ta’ Lulju 2023.

               39.L-Estonja bdiet iġġarrab in-nefqa amministrattiva sabiex timplimenta l-FEG fl-1 ta’ Jannar 2021. Għalhekk, in-nefqa għal attivitajiet preparatorji, ta’ ġestjoni, ta’ informazzjoni u ta’ pubbliċità, ta’ kontroll u ta’ rapportar għandha tkun eliġibbli għal kontribuzzjoni finanzjarja mill-FEG mill-1 ta’ Jannar 2021 sal-1 ta’ Lulju 2023.

               Komplementarjetà ma’ azzjonijiet iffinanzjati minn fondi nazzjonali jew tal-Unjoni

               40.Is-sors ta’ prefinanzjament jew kofinanzjament nazzjonali huwa l-Fondazzjoni tas-servizzi u l-benefiċċji tas-suq tax-xogħol, li minnha l-Fond Estonjan għall-Assigurazzjoni tal-Qgħad (EUIF) bħala s-servizz pubbliku tal-impjiegi qed jipprovdi miżuri attivi tas-suq tax-xogħol fl-Estonja. Il-Fondazzjoni hija stabbilita mill-assi tal-fond fiduċjarju tal-benefiċċji tal-assigurazzjoni tal-qgħad - il-fond fiduċjarju għall-benefiċċji f’każ ta’ sensja u insolvenza tal-impjegaturi - u mill-fondi allokati mill-baġit tal-Istat permezz tal-Ministeru tal-Affarijiet Soċjali.

               41.L-Estonja kkonfermat li l-miżuri deskritti hawn fuq għal kontribuzzjoni finanzjarja mill-FEG ma humiex se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni għall-istess skop
                  40
               .

               Proċeduri għall-konsultazzjoni tal-benefiċjarji fil-mira jew tar-rappreżentanti tagħhom jew is-sħab soċjali kif ukoll l-awtoritajiet lokali u reġjonali

               42.L-Estonja indikat li l-pakkett ikkoordinat ta’ servizzi personalizzati tfassal f’konsultazzjoni mal-awtoritajiet rilevanti u r-rappreżentanti tal-assoċjazzjoni
                  41
               . Il-Bord Superviżorju tal-EUIF iddiskuta u approva l-qafas ġenerali tal-pakkett ikkoordinat fis-7 ta’ Settembru 2020 u l-progress tal-miżuri tal-FEG se jiġi diskuss regolarment fil-laqgħat tal-bord. Is-sħab soċjali huma membri tal-bord, jiġifieri żewġ membri mill-Konfederazzjoni Estonjana tal-Impjegaturi, wieħed mill-Konfederazzjoni Estonjana tat-Trade Unions, u wieħed mill-Konfederazzjoni Estonjana tal-Unions tal-Impjegati.

               43.Konsultazzjonijiet ulterjuri mar-rappreżentanti tal-industrija tat-turiżmu se jsiru wara li jiġi analizzat il-profil tal-ħaddiema li ngħataw is-sensji. Se jiġi identifikat l-aktar tip xieraq ta’ appoġġ, filwaqt li se jitqiesu l-istruttura tal-età, il-profil edukattiv, u karatteristiċi oħra tal-benefiċjarji. Barra minn hekk, kontribuzzjoni possibbli tal-Assoċjazzjoni Estonjana tal-Lukandi u r-Ristoranti hija ppjanata għat-tfassil ta’ wħud mill-miżuri ta’ taħriġ relatati mal-industrija.

               Sistemi ta’ ġestjoni u kontroll

               44.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. L-Estonja nnotifikat lill-Kummissjoni li l-kontribuzzjoni finanzjarja se tkun ġestita u kkontrollata mill-istess korpi involuti fil-ġestjoni tal-FSE. Il-kompiti ta’ ġestjoni jitwettqu mid-Dipartiment tal-Iżvilupp Intelliġenti u mid-Dipartiment tal-Impjiegi tal-Ministeru tal-Affarijiet Soċjali, li jaġixxi bħala l-Awtorità Maniġerjali (MA) tal-FEG. Id-Dipartiment tal-Kontroll Finanzjarju tal-Ministeru tal-Finanzi jaġixxi bħala l-Awtorità tal-Awditjar (AA) tal-FEG, filwaqt li d-Dipartiment tal-Pagamenti tal-Għotjiet taċ-Ċentru tas-Servizzi Kondiviżi tal-Istat
                  42
                huwa l-Awtorità ta’ Ċertifikazzjoni (CA) tal-FEG.  Iċ-Ċentru tas-Servizzi kondiviżi tal-Istat iwettaq ukoll xi funzjonijiet MA tal-FEG, filwaqt li jaġixxi bħala Korp Intermedjarju (IB).

               L-impenji pprovduti mill-Istat Membru kkonċernat

               45.L-Estonja pprovdiet l-assigurazzjonijiet neċessarji kollha rigward dawn li ġejjin:

               –il-prinċipji tal-ugwaljanza tat-trattament u tan-nondiskriminazzjoni se jiġu rispettati fl-aċċess għall-azzjonijiet proposti u għall-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,

               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jirregolaw l-għoti tas-sensji u pprovdew għall-ħaddiema tagħhom bix-xieraq,

               –l-azzjonijiet proposti ma humiex se jirċievu għajnuna finanzjarja minn fondi oħrajn jew minn strumenti finanzjarji oħrajn tal-Unjoni, u kwalunkwe finanzjament doppju se jiġi pprevenut,

               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               46.L-FEG ma għandux jaqbeż ammont annwali massimu ta’ EUR 186 miljun (prezzijiet tal-2018), kif stipulat fl-Artikolu 8(1) tar-Regolament tal-Kunsill (UE, Euratom) Nru 2020/2093 tas-17 ta’ Diċembru 2020 li jistabbilixxi l-qafas finanzjarju pluriennali għas-snin 2021–2027
                  43
               .

               47.Wara li eżaminat l-applikazzjoni fir-rigward tal-kundizzjonijiet stipulati fl-Artikolu 13(1) tar-Regolament tal-FEG, u wara li qieset l-għadd ta’ benefiċjarji fil-mira, l-azzjonijiet proposti u l-kostijiet stmati, il-Kummissjoni tipproponi li l-FEG jiġi mmobilizzat għall-ammont ta’ EUR 4 474 480, li jirrappreżenta 60 % tal-kostijiet totali tal-azzjonijiet proposti, sabiex tingħata kontribuzzjoni finanzjarja għall-applikazzjoni.

               48.L-ammont aggregat ta’ kontribuzzjonijiet f’ċirkostanzi eċċezzjonali fis-sena attwali ma jaqbiżx il-15 % tal-ammont massimu annwali tal-FEG, f’konformità mal-Artikolu 4(2) tar-Regolament tal-FEG.

               49.Id-deċiżjoni proposta għall-mobilizzazzjoni tal-FEG se tittieħed b’mod konġunt mill-Parlament Ewropew u mill-Kunsill, kif stabbilit fil-punt 9 tal-Ftehim Interistituzzjonali tas-16 ta’ Diċembru 2020 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba kif ukoll dwar riżorsi proprji ġodda, inkluż pjan direzzjonali lejn l-introduzzjoni ta’ riżorsi proprji ġodda
                  44
               .

               Atti relatati

               50.Fl-istess waqt li tippreżenta din il-proposta għal deċiżjoni sabiex jiġi mmobilizzat il-FEG, il-Kummissjoni se tippreżenta lill-Parlament Ewropew u lill-Kunsill, proposta għal trasferiment tal-ammont ta’ EUR 4 474 480 għal-linja baġitarja rilevanti.

               51.Fl-istess waqt li tadotta din il-proposta għal deċiżjoni għall-mobilizzazzjoni tal-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta għall-mobilizzazzjoni tal-FEG.

               2021/0076 (BUD)

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni wara
                  applikazzjoni mill-Estonja – FEG/2020/002 EE/Estonia Tourism

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  45
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tas-16 ta’ Diċembru 2020 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba kif ukoll dwar riżorsi proprji ġodda, inkluż pjan direzzjonali lejn l-introduzzjoni ta’ riżorsi proprji ġodda
                  46
               , u b’mod partikolari l-punt 9 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lil persuni li jaħdmu għal rashom li l-attività tagħhom waqfet b’riżultat ta’ bidliet strutturali kbar fix-xejriet tal-kummerċ dinji minħabba l-globalizzazzjoni, b’riżultat ta’ kontinwazzjoni tal-kriżi finanzjarja u ekonomika globali, jew b’riżultat ta’ kriżi finanzjarja u ekonomika globali ġdida, u biex jgħinhom fir-riintegrazzjoni tagħhom fis-suq tax-xogħol.

               (2)L-FEG ma għandux jaqbeż l-ammont massimu annwali ta’ EUR 186 miljun (il-prezzijiet tal-2018), kif stabbilit fl-Artikolu 8(1) tar-Regolament tal-Kunsill (UE, Euratom) Nru 2020/2093
                  47
               .

               (3)Fit-12 ta’ Novembru 2020, l-Estonja ppreżentat applikazzjoni għall-mobilizzazzjoni tal-FEG, fir-rigward ta’ sensji u waqfien ta’ attivitajiet (minn hawn ’il quddiem imsejħa “sensji”) fl-industrija tat-turiżmu, definiti mis-setturi ekonomiċi kklassifikati taħt il-klassifikazzjoni Statistika ta’ attivitajiet ekonomiċi fil-Komunità Ewropea (“NACE”) Reviżjoni 2 Diviżjonijiet 45 (Negozju bl-ingrossa u bl-imnut u tiswija ta’ vetturi bil-mutur u muturi), 49 (Trasport bl-art u trasport permezz ta’ pipelines), 50 (Trasport bl-ilma), 51 (Trasport bl-ajru), 52 (Attivitajiet ta’ ħażna u appoġġ għat-trasport), 55 (Akkomodazzjoni), 56 (Attivitajiet ta’ servizzi tal-ikel u tax-xorb), 74 (Attivitajiet professjonali, xjentifiċi u tekniċi oħrajn), 77 (Attivitajiet ta’ kiri u ta’ lokazzjoni), 79 (Aġenzija tal-ivvjaġġar, operatur turistiku u servizz ieħor ta’ prenotazzjoni u attivitajiet relatati), 90 (Attivitajiet kreattivi, tal-arti u tad-divertiment), 91 (Libreriji, arkivji, mużewijiet u attivitajiet kulturali oħra), 92 (Attivitajiet tal-logħob tal-azzard u tal-imħatri), 93 (Attivitajiet sportivi u attivitajiet ta’ divertiment u rikreazzjoni), fl-Estonja. Ir-Repubblika tal-Estonja hija unità waħda fir-reġjuni tal-livell 2 tan-Nomenklatura ta’ Unitajiet Territorjali għall-Istatistika (“NUTS”)
                  48
               . L-applikazzjoni kienet issupplimentata b’informazzjoni addizzjonali pprovduta f’konformità mal-Artikolu 8(3) tar-Regolament (UE) Nru 1309/2013. Din tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG, kif stabbilit fl-Artikolu 13 tar-Regolament (UE) Nru 1309/2013.

               (4)F’konformità mal-Artikolu 4(2) tar-Regolament (UE) Nru 1309/2013, l-applikazzjoni mill-Estonja titqies ammissibbli peress li s-sensji għandhom impatt serju fuq l-impjiegi u l-ekonomija lokali.

               (5)Għalhekk, l-FEG jenħtieġ li jiġi mmobilizzat sabiex jipprovdi kontribuzzjoni finanzjarja ta’ EUR 4 474 480 fir-rigward tal-applikazzjoni ppreżentata mill-Estonja.

               (6)Sabiex jitnaqqas kemm jista’ jkun iż-żmien li jittieħed għall-mobilizzazzjoni tal-FEG, din id-deċiżjoni jenħtieġ li tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2021, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 4 474 480 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn [id-data tal-adozzjoni tagħha]
                  49*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)

                        ĠU L 347, 20.12.2013, p. 855.

                     (2)

                        Ir-Regolament (UE) Nru 1309/2013 huwa applikabbli għall-applikazzjonijiet kollha li waslu sal-31 ta’ Diċembru 2020.

                     (3)

                        Skont it-tifsira tal-Artikolu 3 tar-Regolament tal-FEG.

                     (4)

                        https://www.stat.ee/en/find-statistics/methodology-and-quality/esms-metadata/21403

                     (5)

                        Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (6)

                        Ir-Repubblika tal-Estonja ma hijiex maqsuma f’reġjuni ta’ livell NUTS 2.

                     (7)

                        ĠU L 393, 30.12.2006, p. 1.

                     (8)

                        L-awtoritajiet Estonjani għażlu sottomissjoni bikrija tal-applikazzjoni, u naqqsu l-perjodu ta’ referenza b’xahar u jumejn.

                     (9)

                        F’konformità mal-Artikolu 7(4) tar-Regolament (UE) Nru 1309/2013.

                     (10)

                        Madankollu, mhux is-sensji kollha jaqgħu taħt is-sensji kollettivi reġistrati li jeħtieġ li jiġu nnotifikati lill-EUIF. Ħafna ħaddiema tilfu wkoll l-impjiegi tagħhom f’sensji individwali. Dawn is-sensji jinkludu ħaddiema b’impjieg għal terminu fiss, u sensji oħra li ma jikkostitwixxux kanċellazzjoni kollettiva ta’ kuntratti ta’ impjieg kif stipulat fl-Att Estonjan dwar il-Kuntratti ta’ Impjieg, l-aktar f’intrapriżi mikro u żgħar. Bl-istess mod, dawk li jaħdmu għal rashom li l-attività tagħhom waqfet għadhom ma humiex irreġistrati fil-bażi tad-data. Għalhekk, mhux l-intrapriżi kollha jistgħu jissemmew minn qabel. Is-sistema EUIF tista’ tidentifika l-persuni eliġibbli għall-appoġġ billi tuża d-data tar-Reġistru tal-Impjiegi.

                     (11)

                        Id-Direttiva tal-Kunsill 98/59/KE tal-20 ta’ Lulju 1998 dwar l-approssimazzjoni tal-liġijiet tal-Istati Membri dwar redundancies kollettivi (ĠU L 225, 12.8.1998, p. 16).

                     (12)

                        COM(2020) 442 final

                     (13)

                  https://ec.europa.eu/economy_finance/forecasts/2020/autumn/ecfin_forecast_autumn_2020_ee_en.pdf

                     (14)

                        OECD Tourism Trends and Policies 2020:
                  https://www.oecd-ilibrary.org/sites/ee702954-en/index.html?itemId=/content/component/ee702954-en

                     (15)

                        OECD Policy Responses to Coronavirus (Covid-19). Tourism Responses to the coronavirus (Covid-19), 2020:
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/

                     (16)

                        Dawn l-applikazzjonijiet jikkonċernaw sensji fit-trasport bit-triq, tlieta fit-trasport bl-ajru, u waħda fis-settur tal-ikel u x-xorb. Tliet applikazzjonijiet kienu bbażati fuq il-globalizzazzjoni relatata mal-kummerċ u erbgħa fuq il-kriżi finanzjarja u ekonomika globali indirizzata fir-Regolament (KE) Nru 546/2009. Applikazzjonijiet ikkonċernati: EGF/2011/001 AT/Nieder- u Oberösterreich; EGF/2013/014 FR/Air France; FEG/2014/003 ES/Aragon food and bear; EGF/2014/017 FR/Mory Ducros; EGF/2015/004 IT/Alitalia; EGF/2015/010 FR/Moryglobali; EGF/2017/009 FR/Air France

                     (17)

                        Ir-Repubblika tal-Estonja - il-Ministeru tal-Affarijiet Ekonomiċi u l-Komunikazzjonijiet, il-Ministeru tal-Finanzi. Ħarsa ġenerali lejn l-Ekonomija, 2019:
                  https://www.mkm.ee/sites/default/files/overview_of_economy_2019.pdf

                     (18)

                        Data mhux ippubblikata miġbura mill-Ministeru tal-Finanzi Estonjan

                     (19)

                        F’Settembru ġew introdotti restrizzjonijiet stretti fuq l-ivvjaġġar.

                     (20)

                        Statistics Estonia:
                  https://andmed.stat.ee/en/stat
                   ; tiftixa: TU121 - turisti akkomodati (xhur). Aċċess fit-12.11.2020.

                     (21)

                        Tallinna Sadam, il-Port ta’ Tallinn. Statistika dwar il-passiġġieri.
                  https://www.ts.ee/en/statistics/

                     (22)

                        L-ajruport ta’ Tallinn, Statistika.
                  https://www.tallinn-airport.ee/en/about-us/statistics/

                     (23)

                        Bank tal-Estonja, Rieżami tas-Suq tax-Xogħol 2020, 1 (2020):
                  https://www.eestipank.ee/en/publication/labor-market-review/2020/labor-market-review-12020

                     (24)

                        OECD Policy Responses to Coronavirus (Covid-19). Tourism Responses to the coronavirus (Covid-19), 2020:
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/

                     (25)

                        Data mhux ippubblikata miġbura mill-Ministeru tal-Finanzi Estonjan. Data aggregata dwar is-setturi kollha relatati mat-turiżmu kkonċernati kienet għadha mhix disponibbli għat-tieni nofs tal-2020. Matul is-sena kollha, il-fatturat mill-attivitajiet tas-servizzi tal-akkomodazzjoni, l-ikel u x-xorb kif ukoll l-aġenziji tal-ivvjaġġar naqas bi 43 % (EUR 584,6 miljun).

                     (26)

                        Iċ-ċifri huma medji annwali. Fir-raba’ trimestru tal-2020, ir-rata tal-qgħad kienet ta’ 7,4 %.

                     (27)

                        Statistics Estonia:
                  https://andmed.stat.ee/en/stat
                   ; tiftixa: TT461 – status tax-xogħol tal-popolazzjoni ta’ bejn il-15 u l-74 sena f’trimestri. L-għadd ta’ persuni inattivi naqas minn 273 400 għal 271 700.

                     (28)

                        OECD Policy Responses to Coronavirus (Covid-19). Tourism Responses to the coronavirus (Covid-19), 2020:
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/

                     (29)

                        Analiżi mhux ippubblikata tad-data tal-PES (il-bażi tad-data tal-EUIF). - Il-belt ta’ Pärnu, riżort mal-kosta popolari, tiddependi ħafna wkoll mit-turiżmu barrani, u sofriet ħafna minħabba n-nuqqas ta’ turisti internazzjonali. Barra minn hekk, il-kriżi laqtet bil-kbir il-gżira ta’ Saaremaa, destinazzjoni popolari għat-turisti domestiċi u viżitaturi minn pajjiżi ġirien. F’Saaremaa, ġew introdotti restrizzjonijiet speċjali wara t-tifqigħa tal-virus, u r-rata tal-qgħad żdiedet b’55 % mis-sena ta’ qabel.

                     (30)

                        UNWTO World Tourism Barometer, Mejju 2020. Enfasi speċjali fuq l-impatt tas-COVID-19 (Sommarju):
                  https://webunwto.s3.eu-west-1.amazonaws.com/s3fs-public/2020-05/Barometer%20-%20May%202020%20-%20Short.pdf
                   ;
                  OECD Policy Responses to Coronavirus (Covid-19):
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/#endnotea0z15

                     (31)

                        Analiżi mhux ippubblikata tad-data tal-PES (il-bażi tad-data tal-EUIF).

                     (32)

                        Il-Kummissjoni Ewropea. Skeda informattiva tal-SBA L-ESTONJA, 2019.
                  https://ec.europa.eu/docsroom/documents/38662/attachments/9/translations/en/renditions/native
                   ; OECD. Il-finanzjament tal-SMEs u tal-Imprendituri: Tabella ta’ Valutazzjoni tal-OECD. 2020:
                  https://www.oecd-ilibrary.org/sites/f420f997-en/index.html?itemId=/content/component/f420f997-en

                     (33)

                        Statistics Estonia:
                  https://andmed.stat.ee/en/stat
                   ; tiftixa: ER003 – intrapriżi f’reġistru kummerċjali, assoċjazzjonijiet u fondazzjonijiet mingħajr skop ta’ qligħ, il-31 ta’ Diċembru skont is-sena, l-attività ekonomika (EMTAK 2008) u l-forma legali.

                     (34)

                        L-aġġornament tal-ħiliet fit-turiżmu jqis l-isfidi tat-turiżmu sostenibbli u tad-diġitalizzazzjoni. B’mod ġenerali, is-saħħa u s-sikurezza okkupazzjonali huma promossi b’enfasi speċifika fuq is-sikurezza tal-COVID-19. Il-ħtieġa ġenerali għal investimenti ta’ ħiliet ekoloġiċi u diġitali se tiġi riflessa fil-miżuri, f’konformità mar-Rakkomandazzjonijiet Speċifiċi għall-Pajjiżi tal-UE tal-2020 lill-Estonja.

                     (35)

                        Biex tikkwalifika għas-servizz, il-persuna jrid ikollha xi taħriġ jew esperjenza minn qabel fin-negozju jew fl-ekonomija, u trid turi potenzjal ġenerali tajjeb biex topera negozju żgħir. Il-persuni li kienu sidien ta’ kumpanija matul l-aħħar sitt xhur mhux se jikkwalifikaw għall-appoġġ.

                     (36)

                        Meta wieħed iqis li sehem kbir tal-benefiċjarji ma għandhom l-ebda kwalifika professjonali jew għandhom biss livell baxx ta’ edukazzjoni, l-appoġġ ta’ studji formali huwa meqjus importanti għall-impjieg futur tagħhom. Fl-identifikazzjoni tal-parteċipanti kkwalifikati għall-appoġġ, tingħata prijorità lill-benefiċjarji mingħajr edukazzjoni minn qabel jew b’edukazzjoni skaduta, eż. lawrja miksuba aktar minn 15-il sena ilu. Barra minn hekk, il-miżuri se jqisu s-sitwazzjoni attwali tas-suq tax-xogħol fl-Estonja, filwaqt li jagħtu aktar importanza lill-programmi ta’ studju f’oqsma professjonali b’domanda dejjem akbar għall-forza tax-xogħol.

                     (37)

                        Il-benefiċċji jinkludu: benefiċċju ta’ studju ta’ kull xahar għall-parteċipazzjoni fi studji formali, benefiċċji tat-trasport u tal-akkomodazzjoni u stipendji għat-twettiq ta’ apprendistati u taħriġ fis-suq tax-xogħol, u benefiċċju ta’ mobilità għall-aċċettazzjoni ta’ impjieg ġdid f’distanza ta’ 20 kilometru jew aktar mid-dar. Dan tal-aħħar huwa ristrett għal perjodu ta’ erba’ xhur, u jiddependi mid-distanza vvjaġġata.

                     (38)

                        Biex jiġu evitati d-deċimali, tqarrbu l-kostijiet stmati għal kull ħaddiem. Madankollu, l-arrotondament ma għandu l-ebda impatt fuq il-kost totali ta’ kull miżura li jifdal bħal fl-applikazzjoni sottomessa mill-Estonja.

                     (39)

                        It-totali ma jaqblux minħabba li ċ-ċifri tqarrbu lejn l-eqreb numru.

                     (40)

                        Fit-3 ta’ Frar 2021, l-Estonja talbet self mill-istrument Ewropew għal appoġġ temporanju biex jittaffew ir-riskji ta’ qgħad f’emerġenza (SURE) biex jiġu koperti l-kostijiet imġarrba minn Marzu sa Ġunju, 2020. Ma hemm l-ebda trikkib mal-FEG peress li l-perjodu ta’ finanzjament SURE jiġi qabel dak tal-FEG u peress li l-istrument se jintuża għall-finanzjament tal-miżuri relatati mas-suq tax-xogħol fuq perjodu ta’ żmien qasir għall-preservazzjoni tal-impjiegi (skemi ta’ assenza bil-permess).

                     (41)

                        Id-diskussjonijiet tmexxew mill-Ministeru tal-Affarijiet Soċjali u involvew lill-Ministeru tal-Affarijiet Ekonomiċi u l-Komunikazzjonijiet, iċ-Ċentru tal-Iżvilupp tat-Turiżmu tal-Estonja tal-Intrapriżi, u l-organizzazzjonijiet tar-rappreżentanza tal-industrija tat-turiżmu, l-Assoċjazzjoni Estonjana tal-Ivvjaġġar u tat-Turiżmu, l-Assoċjazzjoni Estonjana tal-Ispas, it-Turiżmu Rurali Estonjan, u l-Bureau Estonjan għall-Konvenzjonijiet.

                     (42)

                        Iċ-Ċentru tas-Servizzi Kondiviżi tal-Istat huwa aġenzija governattiva li tipprovdi servizzi amministrattivi lill-ministeri u lill-aġenziji governattivi kollha.

                     (43)

                        ĠU L 433I, 22.12.2020, p. 15.

                     (44)

                        ĠU L 433I, 22.12.2020, p. 29.

                     (45)

                        ĠU L 347, 20.12.2013, p. 855.

                     (46)

                        ĠU L 433I, 22.12.2020, p. 29.

                     (47)

                        Ir-Regolament tal-Kunsill (UE, Euratom) Nru 2020/2093 tas-17 ta’ Diċembru 2020 li jistabbilixxi l-qafas finanzjarju pluriennali għas-snin mill-2021 sal-2027 (ĠU L 433I, 22.12.2020, p. 15).

                     (48)

                        Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (49)
                  *
                        Id-data jenħtieġ li tiddaħħal mill-Parlament qabel il-pubblikazzjoni fil-ĠU.

    ---documentbreak---

               IL-KUMMISSJONI EWROPEA
            Brussell, 31.3.2021
            COM(2021) 151 final
            ANNESS
            tal-
            Proposta għal
            DEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta’ Aġġustament għall-Globalizzazzjoni waraapplikazzjoni mill-Estonja – EGF/2020/002 EE/Estonia Tourism

               ANNESS

               Il-lista ta’ hawn taħt fiha s-sensji kollettivi msemmija fil-punt 5 tal-memorandum ta’ spjegazzjoni. Din tikkonċerna sensji kollettivi fl-industrija tat-turiżmu Estonjana kif irreġistrata fil-Fond Estonjan għall-Assigurazzjoni tal-Qgħad (EUIF) bħala s-Servizz Pubbliku tal-Impjiegi (PES) Estonjan.

                        L-intrapriżi u l-għadd ta’ sensji wara notifiki ta’ sensji kollettivi fil-perjodu ta’ referenza

                        AS Lux Express Estonia

                        38

                        AS Sokotel

                        75

                        AU Energiateenus OÜ

                        16

                        Aida kohvik OÜ

                        10

                        Aktsiaselts KaasaMüük

                        74

                        Aktsiaselts Tallink Grupp

                        1440

                        Inkluż tliet avviżi mis-sussidjarji tagħha: Osaühing Hansaliin (03.06.2020 u 03.09.2020) u Osaühing HT Laevateenindus (03.09.2020)

                        Arturi Köögid OÜ

                        39

                        Astlanda Hotelli Aktsiaselts

                        162

                        Żewġ avviżi: 27.04.2020 u 15.07.2020

                        Auto-Bon AC Aktsiaselts

                        33

                        Baltic Beach Holding OÜ

                        82

                        Baltic Travel Group OÜ

                        6

                        Centennial Hospitality OÜ

                        15

                        Economy Hotel OÜ

                        7

                        EstTruffe OÜ

                        7

                        FairFood Deli OÜ

                        10

                        Finest Rannahotell OÜ

                        11

                        Five Star OCS OÜ

                        7

                        HAVI Logistics OÜ

                        31

                        Hektor Design Hostels OÜ

                        13

                        Kentmanni Hotell OÜ

                        16

                        Kolfour OÜ

                        9

                        LIFT OÜ

                        11

                        LLL OÜ

                        6

                        Lennuliiklusteeninduse Aktsiaselts

                        33

                        M Food Rotermann OÜ

                        15

                        MERITON HOTELS AS

                        70

                        Mittetulundusühing Eesti Pärimusmuusika Keskus

                        10

                        Moller Auto Tallinn OÜ

                        23

                        My City Hotel OÜ

                        11

                        Navirail OÜ

                        34

                        Niine Külalistemaja OÜ

                        6

                        Olive Hospitality OÜ

                        18

                        Osaühing Nordic Hotels

                        86

                        Osaühing RAUER

                        6

                        Osaühing TLG HOTELL

                        429

                        Tliet avviżi: 01.04.2020, 01.06.2020 u 02.09.2020

                        OÜ Bussiremont

                        19

                        OÜ EASY STAY HOSPITALITY GROUP

                        18

                        OÜ Hotel Management Services

                        23

                        OÜ Hotell Euroopa

                        50

                        OÜ Jõe-Projekt

                        9

                        OÜ SPA Tours

                        114

                        OÜ Swissotel Estonia

                        83

                        OÜ Teine Noorus

                        10

                        OÜ Ülemiste Hotell

                        29

                        Pirita Marina Hotel OÜ

                        46

                        Regional Jet OÜ

                        27

                        Sadamarestoran OÜ

                        8

                        SprayPrinter OÜ

                        9

                        Taisto Bussid AS

                        9

                        Tallinn Old Town Hotels OÜ

                        12

                        Tallinn Seaport Hotel OÜ

                        15

                        Tigraman OÜ

                        5

                        Tresmark osaühing

                        79

                        Tumlare Corporation Estonia OÜ

                        157

                        Żewġ avviżi: 17.06.2020 u 20.07.2020

                        Usharika Msowerama OÜ

                        22

                        V SpaaHotell OÜ

                        11

                        Via Hansa Eesti Aktsiaselts

                        8

                        Vihula Manor Hospitality Osaühing

                        20

                        Wash Up OÜ

                        14

                        Wolf Hotel OÜ

                        19

                        aktsiaselts HEAL

                        26

                        osaühing Ants Viljandi

                        14

                        osaühing Baltic Hotel Group

                        29

                        osaühing HAVELI INVEST

                        60

                        osaühing Kanvera

                        8

                        osaühing RIVERMARK

                        5

                        osaühing Starmaker

                        42

                        U-Bistroo OÜ

                        14

                        L-għadd totali ta’ intrapriżi: 68

                        L-għadd totali ta’ sensji:

                        3 873